༅དཔལ་མགོན་པོ་ནག་པོ་ཚོགས་ཀྱི་བདག་པོའི་བསྙེན་པ་ཇི་ལྟར་བཏང་ཚུལ་བསྟན་དགྲའི་སྲོག་གི་སྐུ་གྲིང་ཞུགས་སོ།།།།བླ་མ་དང་དབྱེར་མེད་པའི་ཤྲཱི་ཧེ་རུ་ཀ་ནག་པོ་ཆེན་པོ་ལ་ཕྱག་འཚལ་ལོ།།
འདིར་དཔལ་མགོན་ཚོགས་བདག་གི་བསྙེན་པ་གཏོང་ཐབས་ཉུང་ངུར་བསྡུས་ཏེ་བཀོད་པ་ལ།སྦྱོར་དངོས་རྗེས་གསུམ་གྱི་དང་པོ་ལ།སྦྱོར་བའི་སྦྱོར་བ་དང་།ཁྱད་པར་གྱི་སྦྱོར་བ་གཉིས་ལས་དང་པོ་ནི།།
རང་ཉིད་ཡིད་མ་རིགས་སམ་བབ་པ།དད་པའི་ལྷ་ཡི་སྨིན་དབང་ནོད་པ་ལ་ལྷ་བསྙེན་རིམ་གཉིས་ཟུངས་འཇུག་སྒྲུབ་པ་སྔོན་དུ་འགྲོ་བས་དམ་སྡོམ་གྱི་ངོ་བོ་མཚན་འཛིན་གཉིས་རྟོགས་གི་སྒྲོགས་ལས་གྲོལ་བའམ་གྲོལ་རུང་།
དུ་བྱེད་པ་ནི།དམ་ཅན་རྒྱ་མཚོའི་སྲོག་ལག་ཁར་ཐོབ་པ་རྟ་རྒོད་སྒྲོག་ཏུ་བཅུག་པ་ལྟ་བུར་ངེས་དགོས་ལ།དེ་མེད་ན་བྱིས་པའི་ལག་གི་མཚོན་ཆ་རྣོན་པོ་དང་འདྲ་བས།སྔགས་ཀྱི་བདེན་པས་དྲེག་པ་འདུད་ཙམ་ཁོ་ན་ནི་
ཁེ་ཉེན་གཉིས་ཀའི་གནས་ཡིན་ནོ།།དེ་ལྟར་བསྙེན་སྦུབས་གཏང་བ་ནི་རང་རང་གི་གཞུང་གང་ཡིན་པ་དེ་ལྟར་གནད་དུ་སོན་པར་བྱ་བ་ལས་འདིར་སྨོས་མ་དགོས་སོ།།གཉིས་པ་ཁྱད་པར་གྱི་སྦྱོར་བ་ལ།མདུན་དུ་སྟེག
གཙང་མ་ལ་ལེབ་ཕྱིར་དང་སྐྱེ་ཕྱར་བཏིང་ངེའི་ཁར་ཡི་དམ་དཔལ་གཏོར་གྱི་དྲུང་དུ་སྣོད་བཟང་པོར་འབྲུ་ནག་གི་ཕྱེ་ལ་ཤ་སཱ།ཁྲག་སྣ་སྙིང་སྣ་སྟོང་དུ་སྦྱར་བའི་རྫས་སྤོང་ལྡན་ཆང་གར་མས་སྤྲས་པས།བཀའ་གཏེར་གྱི་

༄༅།སྲོལ་གང་རུང་ལྟར་གཏོར་མ་ལེགས་པར་བཟོས་ལ་ཁ་ཐས་སྣ་ཚོགས་པ་སྤུངས་སྟེ་བཀོད་པའི་གཡས་གཡོན་དུ་སྨན་རཱཀྲ་དེའི་སྔོན་ནས་གཡོན་ནས་གཡས་ངོས་སུ།ཁྲག་གི་མཆོད
ཡོན་དང་ཞབ་བསིལ།དབང་པོ་ལྔའི་མེ་ཏོག་ཚིལ་ཆེན་སྦྱར་བའི་བདུག་སྤོས།ཞུན་ཆེན་གྱི་མར་མེ།མཁྲིས་པའི་དྲི་ཆབ།ཤ་ཆེན་གྱི་ཞལ་ཟས་རྣམས་བཀོད་སྔོན་དུ་འགྲོ་བའི་གཏོར་མ་དཀར་དམར
དང་།བགེགས་ཀྱི་གཏོར་མ་རྒྱུན་གཏོར་རྒྱས་པ་བཅས་ལ་བཀོད།རང་ཉིད་མལ་བདེ་བ་ལ་སྔོན་དུ་བྲབ་བདུག་དང་།འབོད་པའི་སྤོས་སྦྱོར་མ་ཐོད་རྔ།དྲག་པོའི་ཤིང་གི་རྔ་ཟླུམ་སོགས་ཚངས་པར་བྱ་བའོ།།
གཉིས་པ་དངོས་གཞི་ལ།ཁྱད་པར་གྱི་སེམས་བསྐྱེད་བརྟན་པོས།ལྷག་པའི་ལྷའི་ལྟ་བའི་ང་རྒྱལ་གྱི་གྱབ་དང་ལྡན་པས།དཀར་གཏོར་མགྲོན་བཞི་དང་།དཀར་མཆོད་དང་།དམར་མཆོད་བྱས་ཏེ་ཇི་ཙམ།།
བསྙེན་གྱི་བར་དུ་བར་ཆད་སྲུང་བའི་ཕྲིན་ལས་བཅོལ།བགེགས་རིགས་གླུད་ཀྱིས་ཚིམ་པར་བྱས་ཏེ།དྲག་པོའི་ཚམས་རྔམས་ཀྱིས་མཚམས་པ་ཅན།ཐོ་བྱང་མགོན་པོའི་སྟག་གཡག་ཁྱུད་གསུམ་བྲིས་པ་
མགོན་གཞུང་ལྟར་རམ།མིན་ན་རྒྱལ་ཆེན་བཞིའི་ཐོ་སྤྱི་ལྟར་བཙུག་ཏེ་ཕྱི་མཚམས་དང་།ལས་གཞུང་བདག་བསྐྱེད་གང་ཡིན་པའི་མཚམས་གཅོད་ཀྱིས་ནང་མཚམས་བཅད།དེ་ནས།བདག་ཉིད་ཆེ་མཆོག་ཉེ་དུ

ཀར་སོགས་བརྩོན་པར་གྱུརཿམགོན་པོ་འཁོར་བཅས་ཀྱི་སྤྱི་བོར་ཟླ་བའི་སྟེང་དུ་ཨོཾ་དཀར་པོ།མགྲིན་པར་པདྨའི་སྟེང་དུ་ཨཱཿདམར་པོ།ཐུགས་ཀར་ཉི་མེའི་སྟེང་དུ་ཧཱུྃ་སྔོན་པོ་གསལ།བདག་གི་ཐུགས་ཀའི།
འོད་ཟེར་མདུན་གྱི་མགོན་པོ་ལ་ཕོག།དེའི་གནས་གསུམ་འབྲུ་གསུམ་གྱིས་མཚན་པ་ལས་འོད་ཟེར་འཕྲོས།ཕྱོགས་བཅུ་འདེ་བཞིན་གཤེགས་པ་རྣམས་ཐུགས་རྒྱུད་བསྐུལ་བས་མདུན་གྱི་ནམ་མཁར་བྱོན།ཡུམ་ལྔས
བྲུམ་པ་ཐོགས་ཏེ་དབང་བསྐུར་བས་བདུད་རྩིས་ལུས་གང་།ཆུའི་ལྷག་མ་ཡརང་ལུད་པས་སྤྱི་བོའི་རལ་པའི་ཐོར་ཚུགས་ཀྱི་རིན་པོ་ཆེའི་ཏོག་གི་ཁོང་དུ་འཕགས་པ་སྤྱན་རས་གཟིགས་དབང་ཕྱུག་གི་སྐུར་གྱུར།སླར་ཡང་འོད
ཟེར་འཕྲོས་པས་མཁའ་ཁྱབ་ཀྱི་རྒྱལ་བ་རྣམས་དང་།རང་བཞིན་ཡེ་ཤེས་དང་ལས་དང་འཇིག་རྟེན་གྱི་མགོན་པོ་འཁོར་བཅས་ཀྱི་ཐུགས་རྒྱུད་བསྐུལ་བས་བསྒོམ་པ་དང་འདྲ་བའི་དཀྱིལ་འཁོར་གྱི་འཁོར་ལོར་བཞེངས་སྟེ་སྤྲིན
ནགའ་ཚུབ་མ་དང་མེ་རི་དགུ་ཀློང་ནས་རྔམས་པའི་ཧཱུཾ་སྒྲ་ལྡིང་བས་དམ་ཚིག་པ་དང་ཉེ་བར་བཞུགས་པར་མོས་ཏེ་ཁྱད་པར་གྱི་སྤོས་སྦྱོར་བདུག་ལ།ཧཱུྃ་དད་པ་སོགས་ཕྱག་འཚལ་བསྟོད།ཀྱི་བར་བཟླས་པ་བྱ་བའི་
གཞི་ནི།རང་ཉིད་ཡི་དམ་གྱི་ཐུགས་ཀར་ཧཱུྃ་གི་མཐར་ཡི་དམ་བྱ་སྔགས་གཡས་སྐོར།དེའི་ཕྱི་རོལ་ནས་མ་ཧཱ་ཀ་ལའི་སྔགས་ཀྱིས་བསྐོར་བར་གསལ།མགོན་པོའི་ཐུགས་ཀང་ཧུ་ལ།ཨོཾ་བཛྲ་མ་ཧཱ་ཀ་ལ་ཧཱུྃ།

ཕཊཿཁ་དོག་མཐིང་ཀ་སྤུས་བྲིས་པ་ཙམ་ཕྱི་ནས་ཀླག་ཐབས་སུ་གཡས་སུ་འཁོར་བ།ཡུམ་གྱི་ཐུགས་ཀར་ཧཱུྃ་གི་གཡོན་ཕྱོགས་སུ་བྷྱོཿམཐིང་ནག་དེའི་མཐར།ཨོཾ་བཛྲ་རེ་མ་ཏི་མ་བྷྱོ
ཛཿཁ་ཏོག་མཐིང་ཀ་ནང་ནས་ཀླག་ཐབས་སུ་གཡོན་དུ་འཁོར་བར་བསམ་ལ།ཉིན་ཐུན་ལ་ཡབ་ཀྱི་བསྙེན་པ་ལ་འབད་དེ་གྲངས་བསྙེན་བྱེ་བ་དང་།ཐ་ན་འབུམ་ཕྲག་བཞི་ལས་མི་ཉུང་བར་བྱ།དེ་ནས་མཚན་ཐུན་ལ
ཡུམ་ལ་གོང་གི་འདྲེས་སུ་བྱས་པར་འབུམ་ཕྲག་གཅིག།ཐ་ན་ཁྲི་བཞི་ལས་མི་ཉུང་བར་བཟླ།ཐུན་འཇོག་ཁ་བདག་ཡི་དམ་གྱི་ཐུགས་ཀའི་འོད་ཟེར་སོགས་འདུས་པར་བསྒོམཿཞེས་མཆོད་བསྟོད་དང་།
བསྐང་བ་མངའ་གསོལ་བྱས་ཏེ།མདུན་བསྐྱེད་མཐའ་ནས་ཡལ་ཏེ་མགོན་པོ་ཡབ་ཡུམ་ལ་ཐིམ་གཉིས་ཀ་ཧཱུྃ་བྷྱོཿརེར་གྱུར་ནས་རང་ག་ཐུགས་ཀར་ཐིམ་རང་སྤྱི་བཞིན་བསྡུས་ཏེ།ལྷར་ལྗང་གོ་བགོ་བྱས་ཡི་དམ་གྱི་རྒྱུན་
སྤྱོད་དང་མ་བྲལ་བར་བྱ།དེ་དག་གི་ཚེ་དམིགས་བསལ་དུ་དཀྱིལ་འཁོར་གྱི་གསལ་ཀ་ཅུང་ཟད་སྤྲོན།རི་རབ་ཀྱི་ཕྱི་གྲུ་བཞི་ནང་གྲུ་གསུམ་དམར་ནག་ནང་དུ་སོང་སོང་རྒྱོབ་རྒྱོབ་ཀྱི་སྒྲ་འབྲུག་སྟོབསྡིར་བ་ཙམ་སྒྲོགས་པའི་
ཁར།དུར་ཁྲོད་རབ་ཏུ་འཇིགས་པའི་མཐར་ཐོད་པ་ལྕགས་གཟེར་གྱིས་བསྡམས་པའི་རབས་བསྐོར་བའི་དབུས་སུ་ཐོད་པ་སྐམ་རློན་རྙིད་གསུམ་གྱི་སུམ་རིམ་བརྩིགས་པའི་གཞལ་ཡས་ཁང་གྲུ་བཞི་སྒོ་བཞི་རྟ་བབས་དང་།

བཅས་རྫོགས་པའི་མི་ལྤགས་ཀྱི་རྒྱལ་མཚན་བླ་བྲེ་གདུག་ཆོས་འཁོར་གྱི་གཡས་གཡོན་གདུག་པའི་ཆུ་སྲིན་གྱིས་བརྟེན་པ་རྒྱུ་མ་དང་དབང་པོ་ལྔ་རྐང་ལག་གི་དྲ་བ་དང་དྲ་ཕྱེད་ཕོལ་གྱིས་བརྒྱན་ཅིང་།སྐྲའི་ཆུན
པོའི་རྔ་ཡབ།རྒལ་ཚིག་གི་མདའ་ཡབ་ཐོད་པའི་རྒྱ་ཕིབ་ལ་མགོ་བུམ་རིལ་དང་ཙིཏྟའི་ཏོག་དང་ལྡན་པ།རོ་དང་ཁྲག་ཞག་གིས་ཞལ་བར་བྱས་པའི་ཐོག་ཕུབ་ཅིང་།རྐང་ལག་དང་རྩིབ་རུས་ཀྱི་གདུང་དང་མཚོན་ཆ་སྣ་
ཚོགས་ཀྱིས་དྲལ་ཕྱམ་སྒྲིག་པའི་རྩ་བར་འདོད་སྣུམ་གྱིས་སྐོར་བའི་སྟེང་ལྷ་མོ་སྣ་ཚོགས་ཁྱད་པར་གྱི་མཆོད་པ་སྤྲོ་བ།དེའི་ནང་གི་ལྷ་གནས་ལ་བ་སྟོན་ཆོ་ག་སྒྲིགས་དངོས་གྲུབ་འབྱུང་གཏེར་ལྟར་ན།གྲུ་གསུམ་ཨ
དཀྱིལ་དམར་ནག་སྒོ་གཅིག་པ་ངོས་ཀྱི་ལེབ་རང་ངོས་དང་ཟུར་རྒྱབ་ཏུ་བསྟན་པའི་མཐར་མུ་ཁྱུད་ཟླུམ་པོ་བསྐོར་བའི་ནང་དུ་གཙོ་བོ།མུ་ཁྱུད་ནང་གྲུ་གསུམ་གྱི་ལོག་ཟླ་གམ་གསུམ་པོ་ལ།སྐུ་གསུང་ཐུགས་ཀྱི་མགོན་པོ།
གཙོ་བོའི་གཡོན་དུ་ཡུམ།གཞལ་ཡས་ཁང་གི་ཕྱི་རོལ་ཕྱོགས་བཅུ་ན་ཕྱོགས་བཅུའི་མགོན་པོ།དེ་རྒྱབ་སྡེ་བརྒྱད།དེ་རྒྱབ་དཔལ་མགོན་བདུན་ཅུ་ལྷ་དམག་བྱེ་བ་དུང་ཕྱར་རྣམས་བསྒོམ་ལ།བང་རིམ་བར་མ་ལ་དྲི་ཟ
དང་མེ་ལྷ་སོགས་བཀའ་སྡོད་ཀྱི་ཚོགས།ཐ་མ་ལ་སྤྲུལ་པའི་ཕྲ་མེན་མགོ་བརྙན་སྣ་ཚོགས་པ་དུ་མས་བསྐོར་བར་གསུངས་ལ།འདིར་ནི་གཞུང་གི་དགོངས་པ་དབང་བཙན་དུ།གནམ་ལྕགས་ལས་གྲུབ་པའི་འཁོར།

ལོ་སྔོན་པོ་རྩིབ་བརྒྱད་པ་ལྟེ་བ་དམར་པོ།མུ་ཁྱུད་ལྗང་གུས་བསྐོར་བའི་ལྟེ་བ་ཉིད་གྲུ་གསུམ་ནང་མས་རིམ་གྱིས་ཕྲ་བའི་རྩེ་རྣོན་པོ་མནར་མེད་ལ་ཐུག་པའི་ནང་དུ་དགྲ་བགེགས་གཅལ་བཀྲམ
པ་ལྟར་གནས་པའི་སྟེང་ཕྱོགས་བར་སྣང་ལ།པད་ཉི་དྲེགས་པ་ཕོ་མོའི་སྟེང་དུ་ཧཱུཾ་དང་བྷྱོཿམཐིང་ནག་ཟུང་ཆུ་ལས་ཉ་འཕར་བ་ལྟར་གསལ་བ་ལས་འོད་ཟེར་རྣོན་པོ་ཚལ་རྩུབ་པ་འཕྲོས་ཕྱོགས་བཅུར་ཁྱབ་པས་ཕྱོགས
བཅུའི་ཁམས་ཀྱི་དགྲ་བགེགས་རྣམས་ཚར་བཅད།ཆོས་སྐྱོང་ཐམས་ཅད་ཀྱི་ནུས་མཐུ་འདུས་ནས་འབྲུ་གཉིས་ལ་ཐིམ།ཧཱུྃ་དེ་ཡོངས་སུ་གྱུར་པ་ལས་མགོན་པོ་བསྐྱེད་དེའི་གཡོན་དུ་བྷྱོཿལས་ཡུམ།རྩིབས་བརྒྱད་ལ
སྡེ་བརྒྱད་ཀྱི་མགོན་པོ་རང་རང་གི་འཁོར་འབུམ་ཕྲག་གིས་བསྐོར་བ་བསྐྱེད་པ་ཡིན་ནོ།།སྐུ་མདོག་ཕྱག་མཚན་གསལ་ཀ་གཞུང་ལྟར་རོ།གཞལ་ཡས་ཁང་གི་ཕྱི་རོལ་ར་བའི་ནང་དུ་བཀའ་སྡོད་སྤྲུལ་པ་ཡང་སྦྲུལ་གྱི་ཚོགས
ཐམས་ཅད་ཀྱིས་གང་བ་བསྒོམ་བྱའོ།།དེ་ནས་འཁོར་སྤྱི་དྲིལ་ཨཿཡཿམཿསོགས་བསྙེན་ཚེ་དམིགས་པ།བདག་ཉིད་ཀྱི་ཐུགས་ཀའི་སྔགས་ཕྲེང་ལས་གཉིས་པ་འཕྲོས།མགོན་པོའི་ཐུགས་ཀར་སོང་།
གཡས་སྐོར་བྱས་ནས་དབྱེར་མེད་དུ་ཐིམ་རྒྱུད་བསྐུལ་ནས་གཙོ་བོ་ཡབ་ཡུམ་གྱི་ཐུགས་ཀའི་འོད་ཟེར་འཁོར་པོ་རྒྱུད་དང་མོ་རྒྱུད་ཀྱི་རིས་ལ་ཕོག།དེ་དག་གི་ཐུགས་ཀའི་འོད་ཟེར་འཇིག་རྟེན་གྱི་དྲེག་པ་པོ་རྒྱུད་དང་།

རྒྱུད་རྣམས་ལ་ཕོག་པས་དྲེག་བྱེད་རྣམས་ཀྱི་སྲོག་སྙིང་།སྡེ་བརྒྱད་གཙོ་བོ་རྣམས་ལ་ཕུལ་སྟེ་ཐུགས་ཀར་ཐིམ།གཙོ་བོ་རྣམ་ཀྱི་སྲོག་གི་སྙིང་པོ་སྡུག་འབྲུ་འོད་ཟེར་དང་བཅས་པ་ཁ་ནས་བུད་དེ་མགོན་པོ་ཡབ
ཡུམ་ལ་ཕུལ་ནས་ཐུགས་ཀར་ཐིམ།ཡབ་ཡུམ་གྱི་ཐུགས་སྲོག་ཡང་སྙིང་མདངས་གསོལ་གྱི་ཚུལ་དུ་ཞལ་ནས་ཐོན་པ།རང་ཡི་དམ་གྱི་ཞལ་ནས་ཞུགས་ཐུགས་སྲོག་ཡང་སྙིང་གི་མཐའ་ནས་གཡས་སྐོར་དུ་སྐར
རའཁོར་བས།ཧཱུྃ་ལ་ཐིམ་པས་དབྱེར་མེད་དུ་འདྲེས་པར་བསམ་སྟེ།གོང་གི་གཙོ་མོ་ཡུམ་གྱི་བསྙེན་པ་ལས་ཕྱེས་པའི་ཁྲི་ཚར་གཅིག།ཐ་ན་སྟོང་ཚེ་བཞི་ལས་མི་ཉུང་བང་བཟླའོ།དེ་ནས་བསྙེན་པ་གྲོལ་
སྐབས་དངོས་གྲུབ་བསྐུལ་བླང་གི་ཆོ་ག་སྤྱི་ལྟར་ལས།ཡི་དམ་གྱི་བགེགས་བསྐྲད་མཚམས་གཅོད།མགོན་པོའི་བྱིན་འབེབས་རྒྱས་བསྡུས་གང་རིགས།མཆོད་ཚོགས་གསར་བཤམས་རྣམས་སྤྱི་ལྟར
བྱིན་རླབས་དང་།དམིགས་པ།རང་གི་ཐུགས་ཀའི་འོད་ཟེར་མགོན་པོ་འཁོར་བཅས་ལ་ཕོགདེ་རྣམས་ལས་འོད་ཟེར་འཕྲོས་ཕྱོགས་བཅུའི་རྒྱལ་བ་རྣམས་ལ་ཕོག་པས་ཐམས་ཅད་འདུས་ཏེ་ཐིམ།ཡང་འོད་
ཟེར་ཁ་དོག་སྣ་ཚོགས་པ་དང་།བཀྲ་ཤིས་པའི་རྫས་བརྒྱད།རྟགས་བརྒྱད་རྒྱལ་སྲིད་སྣ་བདུན་གྱི་རྣམ་པར་བྱུང་ནས་བདག་ལ་ཐིམ།རིན་པོ་ཆེ་དུ་མའི་ཆར་བབ་སྟེ་གནས་ཁང་དང་བང་མཛོད་ཐམས་ཅད་མེར

ཏིང་གིས་གང་བར་བསམ།མགོན་པོ་འཁོར་བཅས་ཀྱིས་བཀའ་ཇི་བསྒོས་སྒྲུབ་པའི་ཁས་བླང་བར་བསམ་བཞིན།མཆོད་པ་དང་གཏོར་མས་མཉེས་པར་བྱས་ཏེ།བདུད་རྩི་འཐོར་བ་ཧཱུྃ།
དུ་གྱུར་ནས་མགོན་པོ་འཁོར་བཅས་ཀྱི་ཐུགས་ཀར་བརྟན་ཅིང་དམ་ལ་གཡོ་མེད་དུ་བརྟན་པར་མོས་ཏེ་བསྟོད་པ་བྱ།བསྐང་གསོལ་རྒྱས་པར་བྱས་ནས་མཐར་རྟེན་གཏོར་གནས་གསུམ་དུ་གཏུགས་ཏེ་མགོན་པོ་འཁོར་བཅས
འུབ་ཀྱིས་འདུས་ནས་ཐུགས་སྲོག་ཧཱུྃ་བྷྱོཿདུ་གྱུར་ནས་རང་ལ་བསྟིམ།བསྔོ་སྨོན་དང་ཤིས་བརྗོད་ཀྱིས་བདག་བསྐྱེད་བསྐུལ་མཚམས་གྲོལ་ལོ།བསྙེན་པའི་རིམ་པའོ།།བསྒྲུབ་པར་འདོད་ན་བརྟེན་རྫས་དང་སྐོང་རྫས
བསགས།དཀྱིལ་འཁོར་བྲི་སྒྲུབ་གཞུང་བསྲང་བ་ཁྱད་པར་རོ།ལས་ལ་སྦྱོར་ན་བསྙེན་སྒྲུབ་སྔོན་དུ་འགྲོ་བས།བསད་པའི་ལས་ཀྱི་དཀྱིལ་འཁོར་བཅས་ཏེ།འབོད་ཟད་བསད་པ་གསུམ་ཐར་ཆགས་སུ་བགྱིས་ཏེ་
མངོན་སྤྱོད་ཚད་དུ་བཏོན་པ་དང་།ཚེ་དང་ནོར་སྒྲུབ་པས་རྒྱས་པའི་ལས་སྒྲུབ་པ་དང་།དབང་སྡུད་ཞི་བའི་ཕྲིན་ལས་རྣམས་སྒྲུབ་པ་ནི།རྒྱུད་གཞུང་སྒྲུབས་ཐབས་མན་ངག་བསྐུར་བའི་ཚད་ལྡན་བླ་མའི་ཞལ་ལས་འབྱུང་བ
ལྟར་དགོས་སོ།།ཞེས་པའང་ཆོས་རྗེ་ཀཿཐོག་པའི་ངེས་དོན་གྱི་བསྟན་པ་འཛིན་པའི་ཤར་རྒྱལ་མོ་འོང་བ་རྡོ་རྗེའི་མཆེད་པོ་དོན་ཐམས་ཅད་གྲུབ་པས་བསྐུལ་བ་བཞིན་བི་ཛའི་མིང་གིས་བྲིས་པ་དགེ་ལེགས་འཕེལ།དགེའོ།།